
Abstract: Starting March 2011, the world faces the largest humanitarian and refugee crisis, the Syrian refugee 
crisis. The conflict in Syria became the world's largest producer of refugees, 5.6 million. The world responded by 
offering humanitarian assistance and international protection to those who were in need of it, however there were 
incidents in which terrorists have falsely represented themselves as people seeking international protection and 
sought or been granted asylum before being implicated in terrorist attacks or in foiled attacks. 

The paper analyzes the European and national legislative solution to tackle the issue of foreign terrorist fighters. 
At European level, Additional Protocol to the Council of Europe Convention on the Prevention of Terrorism, Council of 
Europe and Directive (EU) 2017/541 of the European Parliament and of the Council of 15 March 2017 on combating 
terrorism and replacing Council Framework Decision 2002/475/JHA and amending Council Decision 2005/671/JHA 
offer support and guidance regarding the issue of travelling abroad for the purpose of terrorism. In Romania, the issue is 
tackled by Law no. 535/2004 on preventing and combating terrorism, which incriminates travelling abroad for the purpose 
of terrorism in article 351. 

Lastly, considering that there were incidents in which terrorists have falsely represented themselves as people 
seeking international protection and sought or been granted asylum before being implicated in terrorist attacks or in 
foiled attacks, furthermore taking into account the fact that the conflict in Syria became the world's largest producer 
of refugees, the paper, with respect for human rights, examines data regarding Syrian first time asylum applicants for 
international protection in Romania between March 2011 and September 2017, as well as the asylum grant rates of 
Romania and the United States. 

Introducere 

La 24 septembrie 2014, Consiliul de Securitate 
al Organizatiei Natiunilor Unite (United Nations 
Security Council - UNSC) a adoptat, in cadrul celei 
de-a 7272-a reuniuni, Rezolutia 2178/2014 privind 
amenintárile la adresa pácii si securitátii cauzate 
de extremismul violent si combaterea fenomenu- 
lui luptátorilor teroristi stráini (Foreign Terrorist 
Fighters — FTF)!. Rezolutia prevede o serie de obli- 
gatii pentru state, precum: 

* prevenirea deplasárii teroristilor sau a grupu- 
rilor teroriste prin intermediul controlului exercitat 
la frontierá, la eliberarea documentelor de identi- 
tate si ale celor de cálátorie; 


* accelerarea schimbului de informatii operatio- 
nale cu privire la actiunile sau deplasárile teroristi- 
lor sau ale retelelor teroriste, inclusiv cele ale FTF; 

* prevenirea radicalizárii si indreptárii persoa- 
nelor spre terorism; 

= prevenirea recrutării de FTF; 

= distrugerea și prevenirea sprijinului financiar 
către FTF; 

= prevenirea şi suprimarea recrutării, organiză- 
rii, transportul sau dotării persoanelor care călăto- 
resc în scopuri terorist (într-un alt stat decât statul 
lor de reşedinţă sau decât statul a cărui cetăţenie 
o au); 

= prevenirea intrării sau tranzitului pe teritoriul sta- 

telor al persoanelor cu privire la care statele res- 
pective au motive întemeiate de a crede că urmá- 
resc intrarea pe teritoriul lor sau tranzitarea terito- 
riului in scopuri teroriste. 

Făcând trimitere la o cercetare precedentă, pu- 
blicată într-un număr anterior al Colocviului Stra- 
tegic?, se poate observa faptul că adoptarea Rezo- 
lutiei 2178/2014, un moment important din punct 
de vedere al tratárii problemei FTF (un fenomen 
departe de a fi nou?), este similará adoptárii Rezo- 
lutiei 1373/2001, UNSC comportándu-se precum un 
organ legislativ^. 

Rezoluţia 2178/2014 oferă o definiţie privind lup- 
tătorii teroriști străini”, termenul fiind menţionat pen- 
tru prima dată în Rezoluţia 2170/20148, definiţie 
care condamnă abuzurile asupra drepturilor omu- 
lui comise de entități extremiste în Irak si Siria". 
Tentativa Statului Islamic din Irak si Siria (Islamic 
State in Iraq and Syria — ISIS)? de a crea un cali- 
fat a condus la aparitia unui numár mare de FTF, 
aproximativ 40.000 de persoane, care s-au depla- 
sat spre Siria si Irak?. Conform UNSC, peste 30.000 
de FTF din peste 100 de state membre s-au ală- 
turat organizatiilor teroriste, precum Al-Qaida si 
ISIS®, 

La nivel european reglementarea deplasării în 
scopuri teroriste s-a realizat prin Protocolul Aditio- 
nal la Convenţia Consiliului Europei privind preve- 
nirea terorismului din 16 mai 2015. De asemenea, 
trebuie menţionată Directiva (UE) 2017/541 a 
Parlamentului European și a Consiliului din 15 
martie 2017 privind combaterea terorismului și de 
înlocuire a Deciziei-cadru 2002/475/JAlI a Consi- 
liului și de modificare a Deciziei 2005/671/JAI a 
Consiliului. 

La nivel naţional deplasarea în scopuri terori- 
ste a fost incriminată în art. 35! din Legea nr. 535/ 
2004 privind prevenirea și combaterea terorismu- 
lui. 

Cercetarea de față analizează modul în care 
instrumentele juridice menţionate au tratat proble- 
ma FTF și a deplasării în scopuri teroriste la nivel 
european, precum și la nivel naţional. A doua parte a 
acestei cercetări are în vedere situația României din 
perspectiva fluxurilor demografice generate de 
criza siriană. Chiar dacă România până în prezent 
nu a avut un risc crescut în ceea ce privește depla- 
sările în scop terorist pe fondul conflictului din Siria, 
avem în vedere faptul că au existat incidente la ni- 
vel international, în care teroriștii s-au infátisat drept 
persoane care necesită protecție internaţională 
pentru a obține azil sau în urma înfăţisării drept per- 
soane care necesită protecţie internaţională au pri- 
mit azil!!. Pe de altă parte, o altă situație avută în 
vedere este anul 2011 marcat de începutul crizei 
siriene ce a generat un flux migrator major, impor- 
tant din perspectiva creșterii solicitărilor de azil. În 
acest context este relevant de analizat, fără a adu- 
ce atingere drepturilor omului, situaţia cererilor de 


azil formulate de cetăţenii sirieni, pentru prima da- 
tă, în România între anul 2011 și luna septembrie, 
anul 2017. 


1. Deplasarea în străinătate în scopuri teroriste 

Incidentele cu caracter terorist înregistrate tot 
mai des în Europa au condus la recunoașterea la 
nivel european și internațional a necesităţii incri- 
minării faptei de deplasare în scopuri teroriste??. 

În anul 2014, UNSC a adoptat Rezoluţia 2178/ 
2014 privind amenințările la adresa păcii și securi- 
tátii cauzate de extremismul violent și combaterea 
fenomenului luptătorilor teroriști străini!*. Rezolu- 
tia 2178/2014 subliniază faptul că ameninţarea în 
creștere prezentată de FTF face parte dintr-o se- 
rie de probleme tratate în Rezolutiile 1373/2001 și 
1624/2005. Din perspectiva Rezolutiei 2178/2014, 
FTF pot constitui o amenintare majorá la adresa 
statelor de origine, statelor pe care le tranzitează 
și la adresa statului de destinație, precum si la adre- 
sa zonelor aflate in vecinátatea conflictului armat 
la care luptătorii teroriști participá!^. FTF sunt defi- 
niti in Rezolutia 2178/2014 ca fiind ,persoanele ca- 
re călătoresc într-un alt stat decât statul lor de re- 
sedintá sau cetátenie in vederea sávársirii, planifi- 
cării ori pregătirii sau participării la acte de tero- 
rism ori pentru a asigura antrenament pentru sá- 
vársirea de acte teroriste sau a participa la un ast- 
fel de antrenament, inclusiv in legáturá cu conflic- 
tele armate"!6, 

Rezoluţia 2178/2014 trebuie coroborată cu pre- 
vederile cuprinse în art. 4 din Protocolul Aditional la 
Convenţia Consiliului Europei privind prevenirea 
terorismului din 16 mai 201517. Art. 4 cu margina- 
lul „Deplasarea în străinătate în scopuri teroriste” 
cuprinde trei puncte prin intermediul cărora se: 

1. definește deplasarea în străinătate în scopu- 
ri teroriste; 

2. instituie obligativitatea prevederii în dreptul 
intern al părţilor a infracţiunii de deplasare în străi- 
nătate în scopuri teroriste; 

3. instituie obligativitatea prevederii în dreptul in- 
tern al părţilor a tentativei de a comite infracțiunea 
de deplasarea în străinătate în scopuri teroriste!?. 

Protocolul Aditional preia în mare măsură defi- 
nitia FTF realizată de Rezoluţia 2178/2014 si o 
transpune sintetic în art. 4 alin. (1), sub forma de- 
plasării în străinătate în scopuri teroriste. 

Rezoluţia 2178/2014 a UNSC și Protocolul Adi- 
tional la Convenţia Consiliului Europei privind preve- 
nirea terorismului prezintă deplasarea în scopuri te- 
roriste numai dintr-o singură perspectivă, și anume 
aceea de ieșire din ţară în scopul comiterii infractiu- 
nii de terorism. România a semnat Convenţia la 16 
mai 2005 și a ratificat-o la data de 21 februarie 2007, 
iar Protocolul a fost semnat la 11 martie 201619. 

Abordarea diferită a subiectului este realizată de 
Directiva (UE) 2017/541 a Parlamentului European 
și a Consiliului din 15 martie 2017 privind comba- 

terea terorismului si de inlocuire a Deciziei-cadru 
2002/475/JAl a Consiliului si de modificare a De- 
ciziei 2005/671/JAI a Consiliului. Aceasta are ca o- 
biect in conformitate cu art. 1 stabilirea de ,norme 
minime privind definitia infractiunilor si a sanctiu- 
nilor în domeniul infracțiunilor de terorism, al in- 
fractiunilor legate de un grup terorist si al infrac- 
tiunilor legate de activitáti de terorism, precum si 
măsuri de protecţie, de sprijin si de asistenţă a 
victimelor terorismului”20. Directiva abordează pro- 
blema deplasării în scopuri teroriste dintr-o dublă 
perspectivă prin intermediul celor două alineate 
din cadrul art. 9. Alin. (1) privește situaţia ieșirii din 
țară cu scopul de a sávársi o infracțiune de tero- 
rism într-o altă ţară, în timp ce alin. (2) reglemen- 
tează situaţia deplasării spre o ţară în scopuri te- 
roriste?1. În acest sens poate fi amintit elementul 
material al laturii obiective al infracţiunii de trecere 
frauduloasă a frontierei de stat, prevăzută în art. 
262 din Noul Cod Penal (NCP), care constă într-o 
acţiune cu caracter alternativ, în speţă „intrarea în 
țară sau ieșirea din țară, ambele comise prin tre- 
cere ilegală”2. Este o situaţie similară din punct de 
vedere al acțiunii însă cu precizarea faptului cá nu 
trebuie pus semnul egalităţii între deplasarea spre 
o ţară și intrarea pe teritoriul acesteia. Alegerea în 
cadrul alin. (2) a prepozitiei „în” pentru a descrie 
deplasarea spre statul membru respectiv în sco- 
puri teroriste poate conduce la interpretarea textu- 
lui ca o deplasare pe teritoriul statului membru în 
cauzá?. Problema în cauză este lămurită de varian- 
ta în limba engleză a Directivei?^. 

La nivel naţional a fost introdusă o prevedere cu 
privire la FTF în legea specială privind prevenirea 
și combaterea terorismului prin adoptarea Ordonan- 
tei de Urgenţă nr. 78 din 16 noiembrie 2016 pen- 
tru organizarea şi funcţionarea Direcţiei de Inves- 
tigare a Infractiunilor de Criminalitate Organizată 
şi Terorism, precum şi pentru modificarea şi com- 
pletarea unor acte normative?*. Ordonanţa preve- 
de la art. 25 că, după art. 35 din Legea nr. 535/ 
2004 privind prevenirea şi combaterea terorismu- 
lui, se va introduce un articol nou, respectiv art. 35t, 
care va avea următorul cuprins: 

„Articolul 351 

(1) Deplasarea unei persoane de pe teritoriul 
statului al cărui cetăţean este sau de pe teritoriul 
căruia îşi are domiciliul sau reşedinţa spre sau pe 
teritoriul unui alt stat decât cel al cărui cetăţean 
sau rezident este, în scopul comiterii, planificării 
ori pregătirii actelor de terorism sau participării la 
acestea ori pentru oferirea sau primirea de instrui- 
re sau pregătire pentru comiterea unui act de te- 
rorism ori pentru susţinerea, în orice mod, a unei 
entităţi teroriste, constituie deplasare în scopuri te- 
roriste şi se pedepseşte cu închisoare de la 5 la 12 
ani şi interzicerea unor drepturi. 

(2) Tentativa se pedepseste"?5. 

Legiuitorul român preia cu mici modificări defi- 


nitia Rezolutiei 2178/2014 cu privire la FTF, însă 
nu clarifică faptul că dispoziţia se referă la depla- 
sarea în străinătate în scopuri teroriste, precum o 
face Protocolul Aditional la Convenţia Consiliului 
Europei și Directivei (UE) 2017/541. 

În continuare, propunem o analiză asupra infrac- 
tiunii de deplasare în scopuri teroriste prevăzută în 
art. 35! din Legea nr. 535 din 25 noiembrie 2004 
privind prevenirea și combaterea terorismului: 

= Obiectul juridic special?” al infracţiunii de de- 
plasare în scopuri teroriste îl constituie relaţiile so- 
ciale referitoare la ordinea publică, siguranţa şi li- 
niştea cetăţenilor, dar si relaţiile sociale a căror exis- 
tentá și desfășurare normală sunt asigurate de 
autoritatea statală prin dreptul și obligaţia de a re- 
glementa și de a asigura respectarea regulilor pri- 
vind intrarea si ieșirea în/din țară a persoanelor. 
infracțiunea de deplasare în scopuri teroriste nu 
este susceptibilă de obiect material??, întrucât ac- 
tiunea făptuitorului nu se răsfrânge asupra unui o- 
biect determinat. 

=" Subiectul activ poate fi orice cetățean al sta- 
tului sau rezident. Specific infracțiunilor de tero- 
rism este participatia constituită, „niciodată actele 
de terorism neputând fi sávársite decât prin efor- 
tul concertat al mai multor făptuitori”. Având în 
vedere aceste aspecte, apare în discuţie partici- 
patia penală, deplasarea în scopuri teroriste fiind 
o infracțiune anterioară actului terorist propriu-zis. 
Astfel, spre exemplu în cazul infracțiunii de trece- 
re frauduloasă a frontierei de stat, aceasta poate fi 
săvârșită în participaţie penală“. Conform unei 
alte opinii, infracţiunea prevăzută în art. 262 NCP 
poate fi săvârșită numai sub forma instigării si 
complicitátii, coautoratul nefiind posibil deoarece 
infracţiunea se consideră a fi cu autor unic??. Tre- 
buie precizat faptul că infracţiunea de deplasare 
în scopuri teroriste și infracţiunea de trecere frau- 
duloasă a frontierei de stat** prezintă asemănări 
din punct de vedere al controlului efectuat la tre- 
cerea frontierei de stat și supravegherii ca trece- 
rea să se realizeze numai cu știrea și aprobarea 
autorităților. Astfel, conform art. 11 alin. (2) din 
Ordonanţa de Urgenţă nr. 105 din 27 iunie 2001 pri- 
vind frontiera de stat a României, controlul „efec- 
tuat la trecerea frontierei de stat are ca scop veri- 
ficarea și constatarea îndeplinirii condiţiilor prevă- 
zute de lege pentru intrarea si ieșirea în/din ţară a 
persoanelor, mijloacelor de transport, mărfurilor si 
altor bunuri”. În completarea art. 11 alin. (2) vine 
art. 8 alin. (1) care precizează că trecerea „fron- 
tierei de stat a României de către persoane, mij- 
loace de transport, mărfuri și alte bunuri se face 
prin punctele de trecere a frontierei de stat des- 
chise traficului internaţional, denumite în continua- 
re puncte de trecere”. 

=" Subiectul pasiv al infracţiunii este statul ca 
entitate căreia i se aduce atingere prin comiterea 
infracţiunii de deplasare în scopuri teroriste. 

= Elementul material al laturii obiective (element 
material, urmare imediată, legătura de cauzalitate 
între elementul material și urmarea imediată) con- 
stă într-o acţiune alternativă de deplasare spre te- 
ritoriul unui stat ori pe teritoriul unui stat. Legea pre- 
vede în mod expres condiția ca deplasarea spre 
teritoriul unui stat ori pe teritoriul unui stat să se 
facă în scopul comiterii, planificării ori pregătirii ac- 
telor de terorism sau participării la acestea ori pen- 
tru oferirea sau primirea de instruire sau pregătire 
pentru comiterea unui act de terorism ori pentru 
susţinerea, în orice mod, a unei entităţi teroriste. 

= Urmarea imediată constă într-o stare de peri- 
col pentru ordinea publică și pentru relaţiile socia- 
le ocrotite prin apărarea activităţii de supraveghe- 
re și control peste frontierele statului. 

= Legătura de cauzalitate în cazul infracțiunilor 
de pericol nu este necesar a fi stabilită, aceasta re- 
zultá ex re, din săvârşirea faptei?®. 

= Forma de vinovăţie cu care se săvârșește in- 
fracțiunea de deplasare în scopuri teroriste este in- 
tentia directă sau indirectă. 

= Tentativa infracțiunii prevăzută la art. 35! se 
pedepsește“. Infractiunea de deplasare în scopu- 
ri teroriste este o infracţiune cu conținut alternativ 
sub aspectul laturii obiective, astfel având două 
modalităţi: deplasare spre teritoriul unui stat ori pe 
teritoriul unui stat în scopuri teroriste. 

= Sanctiunea prevăzută de lege pentru infractiu- 
nea de deplasarea în scopuri teroriste, este închi- 
soarea de la 5 la 12 ani şi interzicerea unor drepturi. 

Având în vedere faptul că au existat incidente 
la nivel international în care teroriștii s-au infátisat 
drept persoane care necesită protecţie internationa- 
lá pentru a obţine azil sau în urma înfăţisării drept 
persoane care necesită protecţie internaţională au 
primit azil, precum și ținând cont de faptul că anul 
2011 a fost marcat de începutul crizei siriene care a 
generat un flux migrator major, articolul are ca punct 
final, fără a aduce atingere drepturilor omului si fără 
a pune semnul egalităţii între refugiaţi și teroriști, o 
analiză care privește situaţia cererilor de azil formula- 
te de cetățenii sirieni, pentru prima dată, în România 
între anul 2011 și luna septembrie, anul 2017. 


2. Cererile de azil formulate de cetățenii sirieni, 
pentru prima dată, în România între 2011-2017 

Criza siriană, începută în luna martie, anul 
2011%, a generat un flux migrator major. Conform 
datelor Oficiului Naţiunilor Unite pentru Coordona- 
rea Asistenţei Umanitare (Office for the Coordina- 
tion of Humanitarian Affairs - OCHA), 13,1 milioa- 
ne de oameni aveau nevoie, la începutul lui 2018, de 
asistență umanitară în Siria, dintre care 5,3 milioane 
reprezentau copii??. Ca urmare a crizei, din 2011 pâ- 
nă în prezent, 5.6 milioane de sirieni s-au refugiat în 
țările învecinate, precum: Turcia (3.607.563), Liban 
(951.629), Egipt (132.029), Iordania (673.414), Irak 
(251.793) și Africa de Nord (33.545)%. 

Figura nr. 1: Distribuția geografică a refugiaților sirieni 


din tările învecinate 


Din 2011 până în prezent, Fondul Națiunilor 
Unite pentru Copii (United Nations International 
Children's Emergency Fund — UNICEF) estimează 
un total de 306.000 de copii născuți ca refugiati^'. 

Conform Directiei Executive a Comitetului pen- 
tru Combaterea Terorismului din cadrul Natiunilor 
Unite (Counter-Terrorism Committee Executive 
Directorate — CTED) au existat incidente la nivel 
international în care teroriștii s-au prezentat drept 
persoane care necesită protecție internaţională 
pentru a obține azil sau în urma înfățișării drept 
persoane care necesită protecţie internaţională au 
primit azil“?. 

Fără a aduce atingere drepturilor omului, arti- 
colul are ca punct final analiza asupra situaţiei ce- 
rerilor de azil formulate, pentru prima dată, de ce- 
tátenii sirieni, în România, în perioada 2011-2017. 
Înainte ca lucrarea să treacă la analiza mentiona- 
tă, trebuie realizată definirea anumitor termeni cu ca- 
re se va opera, în speţă refugiat, solicitant de azil, 
migrant: 

= termenul de refugiat este definit de Înaltul Co- 
misariat pentru Refugiati al Natiunilor Unite (United 
Nations High Commissioner for Refugees — UNHCR) 
ca reprezentánd persoana ,care si-a párásit tara 
și necesită «protecţie internaţională» din cauza unui 
risc de violenţă sau persecuție dacă s-ar întoarce 
acasă”*, incluzându-se și persoanele care fug de 
războaie. Pentru o definire extinsă a termenului de 
refugiat, a se vedea art. 1 lit. A din Convenţia ONU 
privind Statutul Refugiatilor, adoptată la Geneva în 
1951 și modificată ulterior prin Protocolul din 19674; 

= solicitantii de azil sunt persoanele care aplică 
pentru protecţie, ulterior așteptând determinarea si- 
tuatiei acestora. 

= în comparaţie cu solicitantii de azil, termenul de 
refugiat descrie acea persoană căreia deja i s-a acor- 
dat protecţie“. 

* Organizaţia Naţiunilor Unite pentru Educaţie, 
Stiintá și Cultură (United Nations Educational Scien- 
tific and Cultural Organization - UNESCO) define- 
ste termenul de migrant ca fiind orice persoaná ca- 
re locuiește temporar sau permanent într-o ţară în 
care nu s-a născut și care a dobândit legături so- 
ciale semnificative cu tara respectivă“$. 

Analizând aceste informații, împreună cu multi- 
tudinea infracţiunilor de terorism comise în ultima 
perioadă la nivel extern, se impune o monitorizare 
atentă a desfășurării acestor probleme, astfel încât 
România să rămână un loc sigur și un stat pregă- 
tit. În acest sens trebuie menţionat cazul din 15 sep- 
tembrie 2017 când un tânăr solicitant de azil pe 
nume Ahmed Hassan a amplasat un dispozitiv 
explozibil improvizat în metroul britanic, cauzând 
vătămarea a 51 de oameni în urma exploziei care 
s-a produs în vagonul numărul 6 la stația Parsons 
Green de la Londra“. 

În anul 2008, generalul Cornel Paraniac a afir- 
mat faptul că potrivit „datelor obţinute până în pre- 
zent, printre refugiaţi se află și elemente teroriste, 
care au misiunea de a intra pe teritoriul altor sta- 
te, în scopul: studierii obiectivelor/tintelor vizate și 
a posibilităților de întreprindere a unor acţiuni ex- 
tremist-teroriste; contactării nucleelor locale, în 
scopul îndoctrinării și mobilizării acestora pentru 
comiterea de acțiuni teroriste împotriva guverne- 
lor locale; organizării unor filiere de tranzitare a 
combatantilor infiltrati printre refugiaţi, cu sprijinul 
structurilor criminale din unele state, având desti- 
nație țările Europei Occidentale"^*. Afirmația dom- 
nului general s-a realizat în contextul analizei tri- 
nomului terorism — criminalitate organizată — co- 
ruptie, fără a avea drept țintă o anumită categorie 
de refugiaţi. Această informaţie este sprijinită de 
afirmaţia colonelului Jânos Besenyó, din anul 2016: 
„Stat Islamic a susţinut în mod constant că mii de 
adepti sunt amestecati prin mulţimea necontrolată 
a migrantilor traficati şi dispăruţi”. 

Desi România nu este considerată ca fiind o ta- 
rá de destinatie pentru fluxul migrator, situatia inter- 
naţională actuală determină o atenţie sporită cu pri- 
vire la persoanele străine care intră sau își expri- 
mă intenţia de a intra pe teritoriul statului român. 


Femei Bărbaţi 

Figura nr. 2: Situaţia cererilor de azil, pe categorii de sex, 
formulate, pentru prima dată, de cetățenii sirieni, în România, 
în perioada 2011-2017 


Conform portalului de date deschise al Uniunii 
Europene, Eurostat, 3.965 de cereri de azil au fost 
formulate, pentru prima dată, de cetățenii sirieni, în 
România, între anul 2011 si luna septembrie 20175. 
Dintre aceste cereri, 34% au fost formulate de fe- 
mei, iar restul de 66% de bărbați. 

Figura nr. 3: Situaţia cererilor de azil, pe categorii de vârstă, 
formulate, pentru prima dată, de cetățenii sirieni, în România, 
între anul 2011 și luna septembrie 2017 


Din totalul solicitantilor de azil, 23% sunt copii sub 
14 ani, 6% - persoane cu vârsta cuprinsă între 14 și 
17 ani, 49% - persoane de 18 la 34 de ani; 21% - 
persoane de 35 la 64 de ani, 1% - persoane de 65 
de ani sau pestes!. Această statistică ne arată fap- 
tul că cea mai mare parte a cererilor de azil au fost 
formulate de bărbaţi din segmentul de vârstă activă. 


ROMÂNIA SUA 

Figura nr. 4: Rata de aprobare privind 
cererile de azil formulate in Románia si SUA 


Rata de aprobare a cererilor de azil formulate în 
țara noastră, în anul 2015, a fost de 59%, con- 
form datelor prezentate de Inspectoratul General 
pentru Imigrári (IGI)?? din România. În 2016 s-a în- 
registrat o creștere semnificativă, rata de aproba- 
re ajungând la 73%5%. 

Aceasta este o rată destul de mare dacă avem 
în vedere și cazul altor state cu experienţă în ceea 
ce privește fluxurile de migranti, incluzând aici și 
cazul solicitărilor de azil. Spre exemplu, în Statele 
Unite ale Americii, conform Biroului Executiv pentru 
Controlul Imigrárii (Executive Office for Immigration 
Review — EOIR) din cadrul Departamentului de Jus- 
titie (Department of Justice — DOJ), rata de apro- 
bare a cererilor de azil formulate in SUA, in anul 
2015, a fost de 48%%. În anul 2016, se înregistrea- 
ză o scădere, rata de aprobare ajungând la un pro- 
centaj de 43%5%5. 

Comparatia in cauzá este importantá, dat fiind 
faptul cá SUA are o experienţă vastă în domeniul 
prevenirii și combaterii terorismului. 

În România s-au înregistrat cazuri de solicitanti 
ai statutului de refugiat care au intrat în atenţia 
Serviciului Român de Informaţii (SRI). Spre exem- 
plu, în anul 2015, apatridul N.R.N. a intrat ilegal în 
țara noastră. N.R.N. făcea parte dintr-o organiza- 
tie teroristă implicată în atacuri împotriva forţelor 
aliate prezente în Afganistan. După intrarea pe te- 
ritoriul statului român, N.R.N. „a menţinut legătura 
cu membrii grupării din Afganistan, aceștia conti- 
nuând să-şi exercite influența asupra solicitantului 
de azil din România”5$, conform comunicatului de 
presă SRI din 14 iunie 2016. Un alt caz a vizat 
patru apatrizi, adepţi ai unei grupări teroriste din 
Afganistan afiliate Al Qaeda, care au fost monito- 
rizati începând cu anul 2012. Persoanele străine 
în cauză, în calitate de solicitanti ai statutului de re- 
fugiat, desfășurau pe teritoriul statului român acti- 
vitáti de propagandă islamică extremistă si activi- 
táti de radicalizare, în același timp persoanele fiind 
initiate în domeniul confectionárii dispozitivelor ex- 
plozive improvizate, precum și având pregătire spe- 
cifică atentatorilor sinucigaşi, conform comunica- 
tului de presă SRI din 9 noiembrie 20137. 

Având în vedere aceste aspecte, se poate ob- 
serva faptul că terorismul a căpătat noi dimensiu- 
ni, acesta nefiind un fenomen îndepărtat, ci unul cu 
potenţiale implicaţii și pe teritoriul statului român, 
dacă situaţia nu este atent monitorizată. De altfel, 
importanţa acestui fenomen pentru România, ca 
parte a mediului de securitate global și regional, 
dar și ca actor reponsabil pentru securitatea sa in- 
ternă și a cetăţenilor săi, este evidenţiată și prin 
mentiunile specifice din cadrul Strategiei Nationale 
de Apărare a Ţării pentru perioada 2015-2019**. 


Concluzii 

În prima parte a articolului s-a putut observa fap- 
tul că deplasarea în scopuri teroriste și, implicit, lup- 
tătorii teroriști străini, este prevenită și combătută 
atât la nivel internaţional, cât și la nivel european și 
naţional. 

Termenul de luptători teroriști străini a fost men- 
tionat pentru prima dată în Rezoluţia 2170/2014 a 
UNSC, dar o definiţie a acestora o oferă Rezoluţia 
2178/2014, care condamnă abuzurile asupra drep- 
turilor omului comise de entităţi extremiste în Irak 
și Siria. 

La nivel european reglementarea deplasării în 
scopuri teroriste s-a realizat prin Protocolul Aditio- 
nal la Convenţia Consiliului Europei privind preve- 
nirea terorismului din 16 mai 2015. De asemenea, 
trebuie menţionată Directiva (UE) 2017/541 a Par- 
lamentului European si a Consiliului din 15 martie 
2017 privind combaterea terorismului si de înlo- 
cuire a Deciziei-cadru 2002/475/JAl a Consiliului si 
de modificare a Deciziei 2005/671/JAI a Consiliului. 


Protocolul Aditional preia in mare másurá definitia 
FTF realizatá de Rezolutia 2178/2014 si o transpu- 
ne sintetic în art. 4 alin. (1) sub forma deplasării în 
străinătate în scopuri teroriste. Atât rezoluţia, cât si 
protocolul adițional prezintă deplasarea în scopuri 
teroriste numai dintr-o singură perspectivă, si anu- 
me aceea de ieșire din ţară în scopul comiterii in- 
fracțiunii de terorism. Abordarea subiectului dintr-o 
perspectivă dublă este realizată de Directiva (UE) 
2017/541 a Parlamentului European si a Consiliului 
din 15 martie 2017 privind combaterea terorismu- 
lui și de înlocuire a Deciziei-cadru 2002/475/JAI a 
Consiliului și de modificare a Deciziei 2005/67 1/JAI 
a Consiliului, prin intermediul celor două alineate din 
cadrul art. 9. alin. (1) priveşte situaţia ieșirii din ţară 
cu scopul de a săvârși o infracțiune de terorism într- 
o altă ţară, în timp ce alin. (2) reglementează situa- 
tia deplasării spre o ţară în scopuri teroriste. Alege- 
rea neinspirată în cadrul alin. (2) a prepozitiei „în” 
pentru a descrie deplasarea spre statul membru res- 
pectiv în scopuri teroriste poate conduce la inter- 
pretarea textului ca o deplasare pe teritoriul statu- 
lui membru în cauză. Problema respeciivă este lă- 
murită de varianta în limba engleză a Directivei. 

La nivel naţional, deplasarea în scopuri teroris- 
te este prevăzută în art. 35! din Legea nr. 535/2004 
privind prevenirea și combaterea terorismului. Le- 
giuitorul român preia cu mici modificări definiția 
Rezolutiei 2178/2014 cu privire la FTF, însă nu cla- 
rifică faptul că dispoziţia se referă la deplasarea în 
străinătate în scopuri teroriste, precum o face Pro- 
tocolul Aditional la Convenţia Consiliului Europei 
și Directivei (UE) 2017/541. De asemenea, se poa- 
te observa faptul că alegerea neinspirată a prepo- 
zitiei „în” la alin. (2) din cadrul art. 9 din Directiva 
(UE) 2017/541 a condus la comiterea unei greseli 
în momentul incriminárii deplasării în scopuri tero- 
riste în art. 351, în speţă perceperea deplasării spre 
statul membru respectiv în scopuri teroriste ca fiind 
o deplasare în scopuri teroriste pe teritoriul statu- 
lui membru în cauză. 

A doua parte a lucrării a analizat, fără a aduce 
atingere drepturilor omului, situaţia cererilor de azil, 
în contextul crizei siriene, formulate de cetățenii si- 
rieni, pentru prima dată, în România, între anul 2011 
si luna septembrie 2017. S-a observat faptul cà ele- 
mentele teroriste profită de fluxul migrator major ge- 
nerat de criza umanitară pentru a se infiltra pe te- 
ritoriul altor state. În România s-au înregistrat cazu- 
ri de solicitanti ai statutului de refugiat care au in- 
trat în atenţia SRI. 

Asistenţa umanitară și protecția internaţională tre- 
buie să se realizeze în concordanţă cu tratatele și 
convențiile internaţionale la care România este par- 
te, cu stricta respectare a acestora, însă fără a afec- 
ta securitatea statului și a expune pericolului cetă- 
tenii propriului stat. Conform Direcţiei Executive a 
Comitetului pentru Combaterea Terorismului din ca- 
drul ONU, statele ar trebui să răspundă provocării 

manifestate de luptătorii teroriști străini bazându-se 
pe propriile nevoi în ceea ce privește securitatea na- 
tionalá. România nu se confruntă cu o ameninţare 
teroristă majoră directă însă caracterul pan-euro- 
pean și dimensiunile pe care fenomenul în cauză 
le are în unele dintre statele membre ale Uniunii 
Europene, necesită consolidarea iniţiativelor de pre- 
venire și combatere a terorismului. 

